ক্যান্সার রোগীদের ক্যামোথেরাপির আরেকটি বিষয় নিয়েও কাজ করছেন উল্লেখ করে এহসান হক জানান, ক্যান্সার রোগী যারা লাস্ট স্টেজ বা চিকিৎসার শেষ পর্যায়ে থাকেন তারা চান শেষ সময়টা যতটা সম্ভব পরিবারের সাথে কাটাতে। কিন্তু সে সময়ে বেশির ভাগ সময় কাটাতে হয় হাসপাতালে বা ক্যামোথেরাপি দেয়ার কাজে। ২০০৮ সালে ক্যান্সারে আক্রান্ত হয়ে মা হারানো এহসান বিষয়টি নিয়ে ভেবেছেন এবং নিজের বিশ্ববিদ্যালয়ের স্বাস্থ্য কেন্দ্রের সাথে যৌথভাবে কাজ করছেন কিভাবে এ পদ্ধতিটি পরিবর্তন করা যায়। খুব শিগগিরই পুরো বিষয়টি অ্যাফেক্টিভ কম্পিউটিং অ্যান্ড ইন্টেলিজেন্ট ইন্টারঅ্যাকশন (এসিআইআই) নামের আন্তর্জাতিক ফোরামে প্রকাশ করা হবে।